En middelsstor (vingespenn 15-17 millimeter), brun og hvit vikler. Arten kan ligne mye på blant andre krattrosevikler (). Den skiller seg fra de andre artene blant annet på at den bruker andre vertsplanter. Forvingen er brun ved roten og i spissen, dessuten er det et siksak-formet brunt tverrbånd i vingens bakre halvdel litt utenfor midten. Resten av vingen er hvitaktig, men både de brune og hvite områdene har lysgrå partier slik at fargen virker svært "uren". Bakvingen er lyst brunlig.